**Көкшетау қаласы әкімдігінің жанындағы**

**«Ю.А.Гагарин атындағы №33 балабақшасында» өтілген**

**«Қош келдің,Жаңа жыл!»**

 **атты мерекелік ертеңгіліктері бойынша есеп**

**2018-2019 оқу жылы**

 *Үлкеннің де, кішінің де асыға күтетін жылдағы мерекесінің бірі, әрине Жаңа жыл. Балабақшада жаңа жыл мерекесіне дайындық ертерек басталады. Тәрбиешілер балалармен Жаңа жыл мерекесі туралы әңгімелер жүргізеді, тақпақтар жаттайды. Музыка жетекшілері мен би жетекшілері балаларға өлең үйретеді, би қимылдарын жаттықтырады.*

*Балалар осы мерекені ерекше қызығып күтеді,дайындалады және әрине сыйлықтарды да, күтеді.*

*Жаңа жыл мерекесі қарсаңында музыка залын және жаңа жылдық ғажайып шыршаны безендіруге қатысқан балабақша ұжымына РАХМЕТ айтамыз.*

*Тәрбиешілер ата-аналармен бірлесе отырып, топтарын безендірді, көрмелер дайындады.*

*Міне, Жаңа жыл ертеңгіліктері де, басталып кетті. Залдың ортасында жарқыраған шырша. Ертеңгілікке келген әр бала маскарад киімдерінде өте әдемі,көңілді, бар ой-қиялы мерекеде.Тәрбиешілер де және мерекеге қатысқан әр кейіпкер де шығармалық шеберліктерін, артистік қабілеттерін көрсете білді. Олар әр кейіпкердің кейпіне кіре білді:мысалы, орман жануарлары,Аққала, Ақша қар,Аяз ата, Мыстан кемпір және т.б.*

*Мерекенің басында ақ,ертегі кейіпкерлері балаларды ертегі әлеміне апара алды.Балалар шындығымен ертегі оқиғасына сеніп,қызықты көрсетілімдерге қатысып, өз өнерлерін көрсетті.*

 *Аяз атаның келуімен ән айтылып, би биленіп, нағыз мереке басталды. Әр топтың сыйлық беру әдісі бір-біріне ұқсамайтын сюрприздік жағдаятта қызықты болды. Мереке соңы балалардың Аяз атамен, Ақша қармен суретке түсуімен ұласты.Ата-аналар балаларының өнерлеріне тамсанып,балабақша ұжымына алғыстарын білдірді.*

*Қыс – қашанда жыл мезгілінің қызықты кезеңі. Бар таңғажайып оқиғалардың бәрі қыста болады ғой,сондықтан да Жаңа жыл мерекесі де, осы қыста. Жаңа жыл жақсылық әкелсін деген мақсатпен, әр отбасы жарқыраған шыршаны,шыршаның түбінде балаларға арналған сыйлықтарын қояды...*

 27.12.2018г.

 Әдіскер: Рахимжанова А.К.